Μια ομάδα περίπου είκοσι νεαρών ακροδεξιών κουκουλοφόρων μπαίνει στο πλήθος που διαδηλώνει για το «Μακεδονικό», το οποίο αντιδρά στην εμφάνισή τους.

Ένας από τους πολίτες που δεν δέχεται ότι κουκουλοφόροι μπορούν να συμμετέχουν στη συγκέντρωση -παρότι τα παλούκια που κρατάνε είναι «ντυμένα» με την ελληνική σημαία- δέχεται χτύπημα στο κεφάλι.

Οι συγκεντρωμένοι αντιδρούν μαζικά και βγάζουν έξω από τη συγκέντρωση τους «θερμόαιμους» νεαρούς.

Στο εξάλεπτο βίντεο καταγράφονται οι στιγμές που ακολουθούν με τις αντιδράσεις διωκτών και διωκομένων.

Έχει ενδιαφέρον το γεγονός ότι το αίτημα να βγάλουν τις κουκούλες είναι συνεχές, κάποιοι τους αποκαλούν «φασίστες», άλλοι προσπαθούν να διορθώσουν πως «είναι δικά μας παιδιά».

Λίγο αργότερα, μία ομάδα νεαρών προσεγγίζει ξανά την συγκέντρωση φωνάζοντας χρυσαυγίτικα συνθήματα.